19/04/2001

94-2.2001

**איגרת לסגל המחקר מס' 94**

***( עמ' 642-645)***

**הודעות פנימיות**

**·          דע זכויותיך**!

מיקבץ מפורט של זכויות דירוג מחקר זמין בארכיב האיגוד באינטרנט, באיגרת מס' 76 (עמ' 553-561 ).

כתובת התקשי"ר באינטרנט: http://www.civil-service.gov.il/takshir/L1-1.HTM

        ·          **מיסוי שבתון**: ייעוץ וטיפול ניתנים באופן פרטי ע"י רו"ח בצלאל בר-לב, טל' 09-7675264.

        ·          **גזבר האיגוד** ד"ר מאיר פילובסקי (טל' 03-9683473) מטפל בגביית דמי קרן המדען (600 ש"ח לשנה, גמלאים 300 ש"ח) ובאספקת גיליונות האיגרת.

        ·          **חברות בהסתדרות הכללית**: באם מנכים ממשכורתך 73 ש"ח *דמי טיפול מקצועי-ארגוני*(0.7%), עליך להודיע למעסיק שיגדיל את שיעור הניכוי שיהיה 0.9% *דמי חבר בהסתדרות* (המקסימום 94 ש"ח לחודש).

באם לא מנכים כלל, נא להסדיר את הצטרפותך להסתדרות בטל' 1-800-505350, עם תשלום דמי חבר בסך 25 ש"ח לחודש בלבד (גמלאי 12 ש"ח) כהוראת קבע בחשבון בנק או בכרטיס אשראי: הניכוי מתבצע אחת לחודשיים.

***האיגוד יכול לטפל בחברי ההסתדרות בלבד. בכל פנייה אלי, לרבות ייעוץ וייצוג משפטי. יש לצרף העתק תעודת החברות בהסתדרות.***

***בגיליון זה:***

***·          מתוך יומן יו"ר האיגוד***

***·          שוויון זכויות למועסקים בוולקני מחוץ לתקן***

***·******ועדת השרים לענייני מדע וטכנולוגיה***

***·          ראש ממ"ח מבקש לבטל תשלום הפרסים לממציאים***

**מתוך יומן יו"ר האיגוד**

***30/1/2001*** – בפני אסיפה כללית של חברי האיגוד **במכון הגיאולוגי**, דיווחתי על המו"מ לחידוש הסכם העבודה.

***22/2/2001***– בפני אסיפה כללית של חברי האיגוד **במרכז הלאומי לחקלאות ימית** באילת, דווחתי על חידוש הסכם השכר ונדונו שאלות החברים.

***14/3/2001*** – בדיון עם ראש ממ"ח, נוסחו העקרונות לנוהל המסדיר את **נוכחותם של חברי הסגל** בעבודה.

***14/3/2001***– מונה ד"ר רמי הורוביץ לטפל בשם האיגוד במימוש זכותם של **גמלאי ממ"ח** לתשלום תוספת מחקר חקלאי בשיעור 5% החל מ1/7/99-.

***15/3/2001*** – בדיון בלשכה המשפטית של הממונה על השכר באוצר, סוכמה רשימת המחלוקות בעקרונות המשפטיים של **הסכם השכר** החדש.

***20/3/2001*** – בפגישה עם סגן הממונה על השכר באוצר, הגשתי סיכום פשרה המסדיר את כל חילוקי הדעות בינינו לגבי חידוש הסכם השכר. ***ב29/3/01***-, המדינה מסרה את הסכמתה לסיכום הפשרה. אף כי לא תיזכר בהסכם חובת חוקרי ממ"ח להחתים שעון נוכחות, הודע כי המדינה לא תחתום על ההסכם כל עוד הוועד הפועל בממ"ח מונע את יישום החלטת המוסד לבוררות בעניין.

***18/4/2001*– פניתי להסתדרות לאשר הכרזת סכסוך עבודה בגלל התחמקות המדינה מחידוש הסכם השכר הקיבוצי לשנים 1996-2005.**

**שוויון זכויות למועסקים בוולקני מחוץ לתקן**

עובדי מינהל המחקר החקלאי המועסקים במסגרת העסקה (מחוץ לתקן) הופלו לרעה עד כה בתנאי עבודתם לעומת עמיתיהם במשרות תקן. לאחר שטיפלתי בסוגייה מזה שנים רבות, הגעתי ב14/3/2001- לסיכום חיובי עם ראש ממ"ח ד"ר אלי פוטיבסקי להשוואת זכויותיהם לאלה של העובדים הקבועים.

ראשית כל, סוכם כי***מכסות הש"נ אשר תוקצינה לעובדי מחקר מחוץ לתקן יהיו כמקובל לגבי עובדי מחקר בתקן***. המיכסה המרבית מוגדל בזאת מ30- אל 35 שעות. במקרים יוצאים מן הכלל כאשר קיים צורך בהעסקת עובד במיכסה העולה על 35 ש"נ לחודש וכאשר ביחידה קיימת יתרת ש"נ בלתי מנוצלת, תועבר פניה מנומקת בנדון ליחידה למשאבי אנוש.

העניין השני נוגע להעברת עודף שעות נוספות שלא נוצלו מחודש אחד למשנהו. החל מ1/4/2001-, מאשר מנהל תחום משאבי אנוש במינהל בחוזר מ15/3/01- החלת ההוראות שלהלן על מי המועסקים מחוץ לתקן:

***·          במקרים דחופים, כאשר צורכי העבודה מחייבים זאת, רשאי מנהל המכון/התחנה לאשר הגדלת מיכסות ש"נ של עובד בחודש מסוים בהיקף של עד 20% מהמיכסה החודשית המאושרת, אם בחודש שקדם מיידית לחודש מסוים ניצל העובד אחוז דומה פחות, של המיכסה החודשית המאושרת. האישור יינתן ב"גיליון הנתונים" מתחת לחתימת "אישור הממונה לפרטי הדו"ח".***

                       ·          ***במקרים חריגים, רשאי סגן המינהל למינהל לאשר הגדלת מיכסת ש"נ של העובד בחודש מסוים בהיקף של עד 50% מהמיכסה החודשית המאושרת (במקום 20%) אם בחודש שקדם מיידית לחודש המסוים ניצל העובד אחוז דומה פחות של המיכסה החודשית המאושרת.***

יודגש כי ההסדרים החדשים יחולו בכל הדירוגים. על כך מן ראוי שחוקרי וולקני והוועד יידעו בעניין את עמיתיהם בשאר הדירוגים המועסקים מחוץ לתקן.

**ועדת השרים לענייני מדע וטכנולוגיה**

נדהמתי כאשר, בוועדת השרים למדע וטכנולוגיה שמינה ראש הממשלה ב18/3/01-, לא נכלל שר החקלאות ופיתוח הכפר.

במכתבי אל שר החקלאות שלום שמחון מ25/3/01-, כתבתי שבהתאם להיקף המחקר המדעי והטכנולוגי שבאחריותו, מקומו בראש חברי ועדת המדע והטכנולוגיה!

לשם הקידום הנאות של המו"פ החקלאי והווטרינרי וטיפוח מקומו המרכזי בקהילייה המדעית הממשלתית, אסור שייעדר שר החקלאות מהרכב ועדת השרים.

קראתי לו אפוא שיפעל להבטיח מינויו לוועדה כדי למלא אותה בתוכן אקטואלי לתועלת מערך המחקר הממשלתי כולו.

ביום 1/4/01 החליט ראש הממשלה לצרף את שר החקלאות כחבר בוועדת השרים.

**ראש ממ"ח מבקש לבטל תשלום הפרסים לממציאים**

במכתבו מ5/4/2001- אל יו"ר ועדת ההמצאות הממשלתית, פותח ראש ממ"ח ד"ר אלי פוטיבסקי במהלך לבטל את החלטות הוועדה להעניק לחוקרי המינהל פרסים כספיים בעד המצאותיהם. יוזכר שאני מכהן כחבר הוועדה וככזה שותף אני להחלטותיה.

קבלת הפרסים היא זכות מוקנית של העובדים המעוגנת בהוראות פרק 72 בתקשי"ר, ויש לתמוה על היוזמה הנבזית לבטלה. אני רואה במתקפה על ההמצאות מקדמה לפעולה לבטל מתן פרסים כמעוגן בפרק 73 בתקשי"ר במסגרת ***חוק זכות מטפחים***.

העמדתי את ועד סגל המחקר במינהל ב18/4/2001- על העובדות הנ"ל וקראתי לפעול בדחיפות ובתקיפות לסיכול המזימה המכוערת. **על הוועד לעמוד על המשמר למניעת כל הרעה בתנאי עבודתם ותגמולם של חברי הסגל.**

אני מנחה בזה את החברים שזכו בפרסים לעמוד על זכותם לביצוע החלטות ועדת ההמצאות ללא דיחוי נוסף.